Priit lubas hakata arendama teemat Päevapilt, ma teen Päevaprae. Tänane päevapraad on omatehtud leib. Kui meil lennuk alla prantsatas ja helikopter ainult kord nädalas lendas, sai poest kõik värske kraam ruttu otsa. Sestap pidi hakkama ise toimetama - Silvi käest sain juuretist, poes rukkijahu õnneks oli ja nii teeme siiani igal nädalal ühe 3-4kilose pätsi. Eelmine kord tegin pekileiba, hapnes natuke liiga kaua ja oli väheke liiga hapu maitsega, viimane tuli aga küll väga hea. Tahtsin  küüslauguga teha, aga küüslauk oli otsas. Panin küll veidi küüslaugusoola, selle maitset küll tunda ei ole aga sellest hoolimata tuli leib väga hea maitsega.    Kaarel